
[bookmark: _Hlk161434201]Чек аралар аралык рыноктордо атаандаштыктын жалпы эреже бузууларынын бар экендиги тууралуу ишти кароону токтотуу жөнүндө

Евразия экономикалык комиссиясынын Коллегиясы Атаандаштыктын жалпы принциптери жана эрежелери жөнүндө протоколдун 10-пунктунун 
3 жана 4-пунктчаларына (2014-жылдын 29-майындагы Евразия экономикалык бирлиги жөнүндө келишимге № 19 тиркеме), Евразия экономикалык комиссиясынын Кеңешинин 2012-жылдын 23-ноябрындагы № 99 Чечими менен бекитилген Чек аралар аралык рыноктордо атаандаштыктын жалпы эрежелерин бузуу жөнүндө иштерди кароо тартибинин 44 жана 
45-пункттарына ылайык «Белмедпрепараттар» республикалык унитардык ишканасы (Беларусь Республикасы, Минск шаары, Фабрициус көчөсү, 30-үй, РН 100049731, катталган датасы – 2004-жылдын 2-июлу, УНП 100049731) тарабынан чыгарылган жана алгачкы сатыкка чыгаруунун (өндүрүүчү тарабынан жарандык жүгүртүүгө алгачкы киргизилишинин) алкагында Евразия экономикалык бирлигине мүчө мамлекеттердин чарба жүргүзүүчү субъектилерине (рынок субъектилерине) алып келинген «Натрий гепарини» дары препаратынын Чек аралар аралык рыноктордогу атаандаштыктын жалпы эреже бузууларынын бар экендиги тууралуу иш (мындан ары – иш) боюнча Чек аралар аралык рыноктордогу атаандаштыктын жалпы эрежелерин бузуу жөнүндө маселени карады. 
Иштин материалдарын кароонун жыйынтыгы боюнча Евразия экономикалык бирлигинин атаандаштык чөйрөсүндөгү мыйзамдарына киргизилген эл аралык келишимдердин жана актылардын жоболоруна негизденип, тиркемеге ылайык ушул Чечимдин сыпаттоочу жана жүйөлөштүрүүчү бөлүктөрүндө келтирилген иштин иш жүзүндөгү жагдайларын жана ишти кароо боюнча комиссиянын корутундуларын изилдеп чыгып, Евразия экономикалык комиссиясынын Кеңешинин 2012-жылдын 
17-декабрындагы № 118 Чечими менен бекитилген Чек аралар аралык рыноктордо атаандаштыктын жалпы эрежелерин бузгандыгы үчүн айып салууларды эсептөө методикасын жана тартибин (мындан ары – Эсептөө методикасы жана айып салуу тартиби) жетекчиликке алуу менен Комиссиянын Коллегиясы чечти:
1. «Глобал Фарма» жоопкерчилиги чектелген коомунун (Россия Федерациясы, Москва шаары, Горбунов көчөсү, 2-үй, 3-курулуш, 2-кабат, жай/бөлмө II/2ж, ОГРН 1117746036870, каттоо датасы – 2011-жылдын 
25-январы, ИНН 7730637758) (мындан ары – «Глобал Фарма» ЖЧКсы), «Вага-фарм» жоопкерчилиги чектелген коомунун (Армения Республикасы, Ереван шаары, Физкультурниктер көчөсү, 8-үй, РН 273.110.02790, каттоо датасы –2000-жылдын 5-июну, ИНН 01536316) (мындан ары – «Вага-фарм» ЖЧКсы), «Альфа-Фарм Импорт» жабык акционердик коомунун (Армения Республикасы, Ереван шаары, Шираки көчөсү, 1/68-үй, РН 273.120.79534, каттоо датасы – 2012-жылдын 21-марты, ИНН 02606482) (мындан ары –«Альфа-Фарм Импорт» ЖАК), «Неман-Фарм» жоопкерчилиги чектелген коомунун (Кыргыз Республикасы, Бишкек шаары, Киев көчөсү, 38-үй, 
РН 16558-3301-ЖЧК, каттоо датасы – 2018-жылдын 17-апрели, 
ИНН 02311200110139) (мындан ары – «Неман-Фарм» ЖЧКсы), «Медлайф» жоопкерчилиги чектелген коомунун (Кыргыз Республикасы, Бишкек шаары, Ленин району, Бөкөнбаев көчөсү, 7-үй, 4-батир, РН 1851-3301-000, каттоо датасы – 1997-жылдын 25-июлу, ИНН 02507199710152) (мындан ары –«Медлайф» ЖЧКсы), «Кайлас-Тоо» жоопкерчилиги чектелген коомунун (Кыргыз Республикасы, Ош шаары, Кара-Суу көчөсү, 10-үй, 36-батир, 
РН 133175-3310-ЖЧК, каттоо датасы – 2013-жылдын 16-ноябры, 
ИНН 01611201310040) (мындан ары – «Кайлас-Тоо» ЖЧКсы), «СТОФАРМ» жоопкерчилиги чектелген шериктештигинин (Казакстан Республикасы, Костанай облусу, Костанай району, Тобыл шаары, Октябрдын 40 жылдыгы көчөсү, 74-үй, РНН 390800211475, каттоо датасы – 10 декабря 2003-жылдын 10-декабры, БИН 031240000544) (мындан ары – «СТОФАРМ» ЖЧШсы), «НПО «ЗЕРДЕ» жоопкерчилиги чектелген шериктештигинин (Казакстан Республикасы, Шымкент шаары, Абай району, Темирлан трассасы, 236-үй, 
РН 2040-1958-01- ЖЧШ, РНН 582200008195, каттоо датасы – 2006-жылдын 
5-майы, БИН 060540010848) (мындан ары – «НПО «ЗЕРДЕ» ЖЧШсы), «Глобал Фарма» ЖЧКсынын башкы директору Н.Н. Беленький-Гордоновдун, «Глобал Фарма» ЖЧКсынын директору А.А. Бермандын, «Глобал Фарма» ЖЧКсынын аткаруучу директору Е.В. Галецкийдин, «Вага-Фарм» ЖЧКсынын директору А. Григоряндын, «Альфа-Фарм Импорт» ЖАКтын директору М. Мацакяндын, мурда «Альфа-Фарм Импорт» ЖАКтын жалгыз аткаруучу органынын функцияларын аткарган кызмат адамы С.А. Шиладжяндын, «Неман-Фарм» ЖЧКсынын директору А.К. Сейдалиевдин; мурда «Неман-Фарм» ЖЧКсынын жалгыз аткаруучу органынын функцияларын аткарган кызмат адамы Э.О. Артыкбаевдин, «Медлайф» ЖЧКсынын башкы директору А.Д. Качкынбаеванын, «Кайлас-Тоо» ЖЧКсынын директору У.Т. Акназаровдун, «СТОФАРМ» ЖЧШсынын башкы директору Б.Д. Жумановдун, «НПО «ЗЕРДЕ» ЖЧШсынын башкы директору М.К. Битемировдун жана «НПО «ЗЕРДЕ» ЖЧШсынын коммерциялык директору Е.А. Рыбакованын иш-аракеттеринде (аракетсиздигинде) 
2014-жылдын 29-майындагы Евразия экономикалык бирлиги жөнүндө келишимдин 76-беренесинин 5-пунктун бузуу жок деп табылсын жана көрсөтүлгөн адамдарга карата ишти кароо токтотулсун.
2.  2014-жылдын 29-майындагы Евразия экономикалык бирлиги жөнүндө келишимдин 76-беренесинин 3-пункту менен тыюу салынган кесепеттерге алып келген экономикалык ишмердикти координациялоо белгилерин четтетүүгө байланыштуу, ушул Чечимдин тиркемесинде көрсөтүлгөн «Белмедпрепараттар» республикалык унитардык ишканасына жана анын кызмат адамдарына карата ишти кароо токтотулсун.
3. Ушул Чечим белгиленген тартипте Евразия экономикалык бирлигинин сотуна даттанылышы мүмкүн.
4. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

           
	Евразия экономикалык комиссиясынын
Коллегиясынын төрагасы
	
М. Мясникович

2023-жылдын 27-декабрындагы
№ 190 Чечимине карата

Евразия экономикалык комиссиясынын Коллегиясынын
2023-жылдын 27-декабрындагы № 190 Чечиминин 
СЫПАТТООЧУ ЖАНА ЖҮЙӨЛӨШТҮРҮҮЧҮ БӨЛҮМДӨРҮ 

Евразия экономикалык комиссиясына (мындан ары – Комиссия) 
2020-жылдын 9-июлундагы № АЦ/57928-ПР/20 (2020-жылдын 14-июлундагы № 10664) кат менен «Клиникалык медицина илим-изилдөө институту» эл аралык саламаттык сактоо жана кошумча билим берүү мекемесинин (Россия Федерациясы, Иркутск облусу, Иркутск шаары, Декабрь окуялары көчөсү, 123-курулуш, ОГРН 1023801540950, каттоо датасы –1997-жылдын 16-апрели, ИНН 3811052051) арызы боюнча Чек аралар аралык рыноктордо атаандаштыктын жалпы эрежелерин, анын ичинде Келишимдин 
76-беренесинин 4-пунктунун жоболорун бузган атаандаштыкка каршы макулдашууларды бузуунун мүмкүн болуучу белгилеринин бар экендиги жана ага бөгөт коюу зарылдыгы жөнүндө Федералдык монополияга каршы кызматтын материалдары келип түшкөн, Евразия экономикалык комиссиясынын Кеңешинин 2012-жылдын 23-ноябрындагы № 98 Чечими менен бекитилген Чек аралар аралык рыноктордо атаандаштыктын жалпы эрежелеринин бузулушуна иликтөө жүргүзүү тартибинин (мындан ары – Иликтөө жүргүзүү тартиби) 3-пунктунун 1-пунктчасына, Атаандаштыктын жалпы принциптери жана эрежелери жөнүндө протоколго (2014-жылдын 
29-майындагы Евразия экономикалык бирлиги жөнүндө келишимге 
№ 19 тиркеме) (мындан ары ылайыгына жараша – Протокол, Келишим) жана Евразия экономикалык комиссиясынын Коллегиясынын 2013-жылдын 
14-майындагы № 112 Чечиминин 1-пунктуна ылайык Комиссия 2020-жылдын 25-августунда № 61 Чек аралар аралык рыноктордогу атаандаштыктын жалпы эрежелерин бузууларды иликтөө жөнүндө аныктама чыгарды (мындан ары – иликтөө) жана төмөнкү жактарга (мындан ары – жоопкерлер) карата иликтөө жүргүздү:
«Белмедпрепараттар» республикалык унитардык ишканасы (Беларусь Республикасы, Минск шаары, Фабрициус көчөсү, 30-үй, РН 100049731, катталган датасы – 2004-жылдын 2-июлу, УНП 100049731) (мындан ары – «Белмедпрепараттар» республикалык унитардык ишканасы);
«Глобал Фарма» жоопкерчилиги чектелген коому (Россия Федерациясы, Москва шаары, Горбунов көчөсү, 2-үй, 3-курулуш, 2-кабат, жай/бөлмө II/2ж, ОГРН 1117746036870, каттоо датасы – 2011-жылдын 
25-январы, ИНН 7730637758) (мындан ары – «Глобал Фарма» ЖЧКсы);
«Вага-фарм» жоопкерчилиги чектелген коому (Армения Республикасы, Ереван шаары, Физкультурниктер көчөсү, 8-үй, 
РН 273.110.02790, каттоо датасы –2000-жылдын 5-июну, ИНН 01536316) (мындан ары – «Вага-фарм» ЖЧКсы); 
«Альфа-Фарм Импорт» жабык акционердик коому (Армения Республикасы, Ереван шаары, Шираки көчөсү, 1/68-үй, РН 273.120.79534, каттоо датасы – 2012-жылдын 21-марты, ИНН 02606482) (мындан ары –«Альфа-Фарм Импорт» ЖАК); 
«Неман-Фарм» жоопкерчилиги чектелген коому (Кыргыз Республикасы, Бишкек шаары, Киев көчөсү, 38-үй, РН 16558-3301-ЖЧК, каттоо датасы – 2018-жылдын 17-апрели, ИНН 02311200110139) (мындан ары – «Неман-Фарм» ЖЧКсы);
«Медлайф» жоопкерчилиги чектелген коому (Кыргыз Республикасы, Бишкек шаары, Ленин району, Бөкөнбаев көчөсү, 7-үй, 4-батир, РН 1851-3301-000, каттоо датасы – 1997-жылдын 25-июлу, ИНН 02507199710152) (мындан ары –«Медлайф» ЖЧКсы);
«Кайлас-Тоо» жоопкерчилиги чектелген коому (Кыргыз Республикасы, Ош шаары, Кара-Суу көчөсү, 10-үй, 36-батир, РН 133175-3310-ЖЧК, каттоо датасы – 2013-жылдын 16-ноябры, ИНН 01611201310040) (мындан ары – «Кайлас-Тоо» ЖЧКсы);
«СТОФАРМ» жоопкерчилиги чектелген шериктештиги (Казакстан Республикасы, Костанай облусу, Костанай району, Тобыл шаары, Октябрдын 40 жылдыгы көчөсү, 74-үй, РНН 390800211475, каттоо датасы – 2003-жылдын 10-декабры, БИН 031240000544) (мындан ары – «СТОФАРМ» ЖЧШсы);
«НПО «ЗЕРДЕ» жоопкерчилиги чектелген шериктештиги (Казакстан Республикасы, Шымкент шаары, Абай району, Темирлан трассасы, 236-үй, 
РН 2040-1958-01- ЖЧШ, РНН 582200008195, каттоо датасы – 2006-жылдын 
5-майы, БИН 060540010848) (мындан ары – «НПО «ЗЕРДЕ» ЖЧШсы);
«Белмедпрепараттар» республикалык унитардык ишканасынын башкы директору С.А. Беляев;
«Белмедпрепараттар» республикалык унитардык ишканасынын кызмат адамдары М.М. Шараев, С.А. Маркевич, П.И. Коховец, К.И. Белый, М.Н. Кардымонов жана В.А. Якубицкая;
«Глобал Фарма» ЖЧКсынын башкы директору Н.Н. Беленький-Гордонов;
«Глобал Фарма» ЖЧКсынын директору А.А. Берман;
«Глобал Фарма» ЖЧКсынын аткаруучу директору Е.В. Галецкий;
«Вага-Фарм» ЖЧКсынын директору А. Григорян;
«Альфа-Фарм Импорт» ЖАКтын директору М. Мацакян;
«Альфа-Фарм Импорт» ЖАКтын кызмат адамы С.А.Шиладжян;
«Неман-Фарм» ЖЧКсынын директору А.К. Сейдалиев; 
«Неман-Фарм» ЖЧКсынын кызмат адамы Э.О. Артыкбаев;
«Медлайф» ЖЧКсынын башкы директору А.Д. Качкынбаева;
«Кайлас-Тоо» ЖЧКсынын директору У.Т. Акназаров;
«СТОФАРМ» ЖЧШсынын башкы директору Б.Д. Жуманов;
«НПО «ЗЕРДЕ» ЖЧШсынын башкы директору М.К. Битемиров;
«НПО «ЗЕРДЕ» ЖЧШсынын коммерциялык директору Е.А. Рыбакова.
Чек аралар аралык рыноктордо атаандаштыктын жалпы эрежелерин бузуунун белгилеринин бар же жок экендиги жөнүндө корутунду чыгаруу үчүн маалыматтар жетишсиз болгондугуна байланыштуу, Комиссия Иликтөө жүргүзүү тартибинин 6-пунктуна ылайык 2020-жылдын 17-декабрындагы 
№ 96 иликтөө жүргүзүү мөөнөтүн узартуу жөнүндө аныктама менен иликтөө жүргүзүү мөөнөтүн 60 жумуш күнгө узартты.
Протоколдун 10-пунктунун 2 жана 3-пунктчаларына, Иликтөө жүргүзүү тартибинин 13 жана 16-пункттарына, Евразия экономикалык комиссиясынын Кеңешинин 2012-жылдын 23-ноябрындагы № 99 Чечими менен бекитилген Чек аралар аралык рыноктордо атаандаштыктын жалпы эрежелерин бузуу жөнүндө иштерди кароо тартибинин (мындан ары – Иштерди кароо тартиби) 2-пунктуна ылайык иликтөөнүн жүрүшүндө Чек аралар аралык рыноктордо атаандаштыктын жалпы эрежелерин бузуунун белгилери аныкталгандыгына байланыштуу Чек аралар аралык рыноктордо атаандаштыктын жалпы эрежелерин бузуу фактысы боюнча иш козголуп, 2021-жылдын 24-мартындагы № 21 аныктама менен аны кароо боюнча комиссия түзүлгөн.
Чечим кабыл алуу үчүн кошумча маалымат алуу зарылдыгына байланыштуу ишти кароо мөөнөтү 60 жумуш күнгө узартылды, бул тууралуу 2021-жылдын 15-июнунда № 35 аныктама чыгарылды.
Иштерди кароо тартибинин 23-пунктуна ылайык 2021-жылдын 
9-сентябрында Ишти кароо боюнча комиссиянын төрагасы, Комиссиянын Монополияга каршы жөнгө салуу департаментинин (мындан ары – Департамент) директору А.Г. Сушкевич тарабынан:
Ишти кароо боюнча комиссиянын төрагасынын орун басары, Департаменттин директорунун орун басары А.А. Калиевдин;
Департаменттин директорунун орун басары К.Г. Бегиджановдун;
Департаменттин атаандаштыктын жалпы эрежелерин бузгандыгы жөнүндө арыздарды (материалдарды) жана иштерди кароо бөлүмүнүн кеңешчиси Е.П. Кривцундун;
Департаменттин атаандаштыктын жалпы эрежелерин бузгандыгы жөнүндө арыздарды (материалдарды) жана иштерди кароо бөлүмүнүн кеңешчиси Ю.С. Малясованын; 
Департаменттин атаандаштыкка каршы макулдашууларды жана методологияны иликтөө бөлүмүнүн кеңешчиси В.В. Бариновдун;
компетенциясына атаандаштык (монополияга каршы) саясатын ишке ашыруу жана (же) жүргүзүү кирген Евразия экономикалык бирлигине мүчө мамлекеттердин (мындан ары тиешелүүлүгүнө жараша – мүчө мамлекеттер, Бирлик) ыйгарым укуктуу органдарынын өкүлдөрүнүн (видео-конференция байланышы аркылуу):
Армения Республикасынын Атаандаштыкты коргоо боюнча комиссиясынын Атаандаштыкты баалоо жана контролдоо башкармалыгынын атаандаштыкка каршы макулдашууларды жана үстөмдүк абалды контролдоо боюнча бөлүмүнүн эксперти Р.А. Антоняндын;
Армения Республикасынын Атаандаштыкты коргоо боюнча комиссиясынын Юридикалык башкармалыгынын укуктук камсыздоо бөлүмүнүн улук юристи М.А. Хачатряндын;
Беларусь Республикасынын Монополияга каршы жөнгө салуу жана соода министрлигинин социалдык чөйрө жана кызмат көрсөтүүлөр башкармалыгынын начальниги А.Н. Абраменконун;
Беларусь Республикасынын Монополияга каршы жөнгө салуу жана соода министрлигинин социалдык чөйрө жана кызмат көрсөтүүлөр башкармалыгынын начальнигинин орун басары О.О. Василенконун;
Беларусь Республикасынын Монополияга каршы жөнгө салуу жана соода министрлигинин монополияга каршы жөнгө салуу жана атаандаштык методологиясы бөлүмүнүн начальниги И.А. Ивантейдин;
Беларусь Республикасынын Монополияга каршы жөнгө салуу жана соода министрлигинин социалдык чөйрө жана кызмат көрсөтүүлөр башкармалыгынын консультанты А.В. Новиктин;
Казакстан Республикасынын Атаандаштыкты коргоо жана өнүктүрүү агенттигинин Тергөө департаментинин картелдерге каршы күрөшүү башкармалыгынын жетекчиси Д.Б. Мукаеванын;
Казакстан Республикасынын Атаандаштыкты коргоо жана өнүктүрүү агенттигинин Финансы рыноктору жана башка тармактар департаментинин башкы консультанты С.В. Карпованын;
Монополияга каршы федералдык кызматтын Картелдерге каршы күрөшүү башкармалыгынын товардык рынокторду иликтөө бөлүмүнүн начальнигинин орун басары Д.А. Сметаниндин;
Монополияга каршы федералдык кызматтын Эл аралык экономикалык кызматташтык башкармалыгынын КМШ өлкөлөрү менен экономикалык интеграция бөлүмүнүн башкы адиси-эксперти В.В. Лазареванын;
иштин жагдайы тууралуу маалыматы бар адамдар (видео-конференц-байланыш аркылуу):
Казакстан Республикасынын «Атамекен» Улуттук ишкерлер палатасынын экономикалык интеграция департаментинин директорунун орун басары Р.С. Жунусованын;
Казакстан Республикасынын Соода жана интеграция министрлигинин Экономикалык интеграция департаментинин башкы эксперти Б.К. Хасенованын;
жоопкерлердин өкүлдөрү:
«Белмедпрепараттар» республикалык унитардык ишканасынын укуктук иштер башкармалыгынын начальниги, 2021-жылдын 23-апрелиндеги № 143 ишеним кат боюнча «Белмедпрепараттар» республикалык унитардык ишканасынын өкүлү В.А. Некраштын (видео-конференц-байланыш аркылуу);
«НПО «ЗЕРДЕ» ЖЧШсынын башкы директору М.К. Битемировдун (видео-конференц-байланыш аркылуу); 
«НПО «ЗЕРДЕ» ЖЧШсынын коммерциялык директору Е.А. Рыбакованын (видео-конференц-байланыш аркылуу); 
«НПО «ЗЕРДЕ» ЖЧШсынын башкы директорунун орун басары С.В. Карпенконун (видео-конференц-байланыш аркылуу);
2021-жылдын 26-апрелиндеги № 57 ишеним кат боюнча «Глобал Фарма» ЖЧКсынын өкүлү О.В. Белованын;
2021-жылдын 22-апрелиндеги номерсиз ишеним кат боюнча «Глобал Фарма» ЖЧКсынын өкүлү М.Б. Шевяковдун;
2021-жылдын 26-апрелиндеги № 43 ишеним кат боюнча «СТОФАРМ» ЖЧКсынын өкүлү Я.М. Бутмандын;
2021-жылдын 26-апрелиндеги № 40 ишеним кат боюнча «СТОФАРМ» ЖЧКсынын өкүлү О.Л. Волкованын (видео-конференц-байланыш аркылуу);
2021-жылдын 26-апрелиндеги № 41 ишеним кат боюнча «СТОФАРМ» ЖЧКсынын өкүлү И.А. Салпагаровдун катышуусунда ишти кароонун аяктагандыгы жөнүндө жарыяланды.
Иштин материалдарын кароонун жыйынтыгы боюнча төмөнкүлөр аныкталды.
Протоколго, Евразия экономикалык комиссиясынын Кеңешинин 
2013-жылдын 30-январындагы № 7 Чечими менен бекитилген Иликтөө жүргүзүү тартиби жана атаандаштыктын абалына баа берүү методикасына ылайык (мындан ары – Методика) Комиссия тарабынан гемодиализ процедурасын жүргүзүү максатында колдонулуучу инъекциялар үчүн эритме түрүндө «Натрий гепарини» эл аралык патенттелбеген аталышы бар дары препаратын (мындан ары – «Натрий гепарини» дары препараты) алгачкы сатуунун чек аралар аралык базарларында атаандаштыктын абалына баалоо жүргүзүлгөн.
Протоколдун 11-пунктуна жана Методологиянын 61-63-пункттарына ылайык атаандаштыктын абалын баалоонун ар бир этабында чыгарылган негизги корутундулар жашыруун маалыматты коргоого коюлуучу талаптар бузулбаган бөлүгүндө баяндалат.
Методиканын II бөлүмүнүн жоболоруна ылайык рынокту изилдөөнүн убактылуу убакыт аралыгы 2018-жылдын 1-январынан 2020-жылдын декабрына чейин аныкталган. 
Ошентип, «Белмедпрепараттар» республикалык унитардык ишканасы менен төмөнкүдөй контракттар (келишимдер, макулдашуулар) түзүлгөн: «Глобал Фарма» ЖЧКсы менен 2018-жылдын 11-январында түзүлгөн № 643/17697/001/18-1, «Вага-фарм» ЖЧКсы менен 2016-жылдын 
1-ноябрындагы № 51/17196/001/16-1, «Альфа-Фарм Импорт» ЖЧКсы менен 2019-жылдын 18-апрелиндеги № 51/18602/001/19-1, «Неман-Фарм» ЖЧКсы менен 2017-жылдын 26-январындагы № 417/0011407/001/17-1, «Медлайф» ЖЧКсы менен 2018-жылдын 3-сентябрындагы № 417/18285/001/18-1, «Кайлас-Тоо» ЖЧКсы менен 2018-жылдын 11-декабрында № 417/18440/001/18-1, «СТОФАРМ» ЖЧШсы менен 2019-жылдын 
22-октябрындагы № 398/12508/001/19-1, «НПО «ЗЕРДЕ» ЖЧШсы менен 2017-жылдын 8-февралындагы № 398/17357/001/17-1.
Көрсөтүлгөн контракттардын (келишимдердин, макулдашуулардын) мазмунунан алардын предмети болуп «Натрий гепарини» дары препаратын сатуу да эсептелери келип чыгат.
Мүчө мамлекеттерде дары каражаттарын жана препараттарын сатуу боюнча ишмердик төмөнкүдөй классификацияланат:
Беларусь Республикасында Беларусь Республикасынын жалпы мамлекеттик классификаторуна ылайык ОКБ 005-2011 «Экономикалык ишмердиктин түрлөрү» – 4646 коду менен (фармацевттик, ветеринардык, медициналык жана ортопедиялык товарлардын дүң соодасы);
Казакстан Республикасында Казакстан Республикасынын Экономикалык ишмердигинин түрлөрүнүн жалпы классификаторуна ылайык РК НК 03-2019 – 46.46.1 коду менен (фармацевттик товарларды дүң сатуу, медициналык техника жана ортопедиялык буюмдарды сатуудан тышкары);
Кыргыз Республикасында Кыргыз Республикасынын Экономикалык ишмердигинин түрлөрүнүн мамлекеттик классификаторуна ылайык ГК 014-2011 – 46.46 коду менен (фармацевттик товарларды дүң сатуу);
Россия Федерациясында экономикалык ишмердиктердин түрлөрүнүн жалпы россиялык классификаторуна ылайык ОК 029-2014 – 46.46 коду менен (фармацевттик продукция менен дүң соода).
Мүчө мамлекеттердин саламаттык сактоо чөйрөсүндө ыйгарым укуктуу мамлекеттик бийлик органдары жана улуттук медициналык 
илим-изилдөө институттары жана борборлору тарабынан берилген маалыматтарга ылайык гепарин түздөн-түз таасир этүүчү антикоагулянт, глюкозамин-N-күкүрт кислотасынын калдыктарынан жана бири-бири менен гликозиддик байланыш менен байланышкан глюкурон кислотасынын сульфатталган калдыктарынан турган сульфатталган мукополисахарид.
Гепарин молекуласы белгиленген терс зарядга ээ жана белгилүү белоктор менен комплекстерди түзүп, алардын биологиялык активдүүлүгүн өзгөртөт.
Гепарин менен комплекс түзүү менен антитромбин IIIтүн (AT III) активдүүлүгү болжол менен 700 эсе жогорулайт.
Активдештирилген антитромбин серинге таасир этүүчү ар кандай протеазаларды, анын ичинде XIIa, XIa, Xa, VIIa жана IIa коагуляция факторлорун ингибирлейт.
VIIa фактору орточо сезгичтикке ээ, ал эми IIa фактору (тромбин), тескерисинче, AT III-гепарин комплексинин таасирине жогорку сезгичтиги менен мүнөздөлөт.
Гепариндин аз дозалары IIa (тромбин) жана Xa факторлорунун инактивациясын тездетет, бул тромбоздун алдын алууда гепариндин аз дозаларынын эффективдүүлүгүн түшүндүрөт.
Гепариндин антикоагулянттык таасири антитромбин менен фибриногендин концентрациясына жараша болот.
Гепарин жогорку дозада ашыкча пайда болгон тромбинди инактивациялайт жана ошону менен фибриногенден фибриндин пайда болушуна жол бербейт. Мындан тышкары, гепарин тромбоциттердин иштешине да таасирин тийгизет.
Медициналык максатта гепарин чочконун ичегисинин былжыр челинен жана бодо малдын өпкөсүнөн бөлүнүп алынат.
Бөлүп алуу процессинде ар кандай узундуктагы полисахарид чынжыры жана молекулалык салмагы бар фракциялардын аралашмасы алынат (5000ден 30 000 Да чейин).
Молекулярдык салмагы ар түрдүү болгон фракциялар бир нече биологиялык активдүүлүгү жана фармакокинетикалык касиеттери боюнча айырмаланат.
Россия Федерациясынын Саламаттык сактоо министрлиги тарабынан бекитилген жана Интернетте өзүнүн сайтында жайгаштырылган «Бөйрөктүн өнөкөт оорусу (БӨО)» клиникалык нускамаларына ылайык, гемодиализ процедурасы учурунда натрийдин гепаринин конкреттүү дозалоо режими каралган.
«Натрий гепарини» дары препараты 25 000 бирдик (5 мл көлөм үчүн) же 50 000 бирдик (10 мл көлөм үчүн) дозасында колдонулат.
Бул клиникалык көрсөтмөлөр гемодиализди экстракорпоралдык айлануучу кан менен диализат эритмесинин ортосундагы жарым өткөргүч мембрана аркылуу төмөнкү молекулалуу заттарды жана суюктуктарды диффузиялык жана фильтрациялоо принцибине негизделген ыкма катары аныктайт.
Гепарин препараттарынын активдүүлүгү кандын уюу убактысын узартуу жөндөмү менен аныкталат жана аракет бирдиктеринде көрсөтүлөт.
«Натрий гепарини» дары препаратын колдонууга көрсөтмөлөр (венага жана тери астына киргизүү үчүн эритме түрүндө) терең веналардын тромбозун жана өпкө артерияларынын тромбоэмболиясын, курч коронардык синдромду, миокард инфарктын, перифериялык тамырлардын курч окклюзиясын алдын алуу жана дарылоо, ошондой эле экстракорпоралдык кан айланууда жана гемодиализде кандын уюшун алдын алуу болуп саналат.
Жогоруда баяндалгандар «Натрий гепарини» дары препараты уникалдуу химиялык формуласы бар дары препараты болуп саналат, атайын дарылоо жана дарылоо-алдын алуу иш-чараларынын спектрин, анын ичинде канды гемодиализ жүргүзүү процедураларын жүргүзүүдө колдонулат деген тыянак чыгарууга мүмкүндүк берет, бул анын иш жүзүндө өз ара алмаштыруучусунун жок болгондугун билдирет.
«Белмедпрепараттар» республикалык унитардык ишканасы кийин кайра сатуу максатында мүчө мамлекеттердин чарбакер субъектилерине (рынок субъектилерине) жеткирилүүчү (сатылуучу) «Натрий гепарини» дары препаратын өндүрүүчү болуп саналат.
Аталган дары препаратынын акыркы керектөөчүлөрү, эреже катары, медициналык корутундуга (сунуштарга) ылайык аны колдонуу болжолдонгон тиешелүү медициналык процедура жазылган медициналык уюмдардын жана мекемелердин бейтаптары болуп саналат.
Беларусь Республикасында, Казакстан Республикасында, Кыргыз Республикасында жана Россия Федерациясында «Натрий гепарини» дары препараты саламаттык сактоо чөйрөсүндөгү уюмдарга мүчө мамлекеттердин мамлекеттик сатып алуулар жаатындагы мыйзамдарына ылайык мамлекеттик контракт боюнча да, мамлекеттик контрактсыз боюнча да (сатып алуу-сатуу) жеткирип берүү келишимдеринин негизинде сатылат.
Беларусь Республикасында, Казакстан Республикасында жана Россия Федерациясында товардык рынокту изилдөө мезгилинде дары каражаттарына бааларды мамлекеттик жөнгө салуу чектелген сатуу бааларын белгилөө аркылуу ишке ашырылган (ылайыгына жараша, Беларусь Республикасынын Монополияга каршы жөнгө салуу жана соода министрлигинин 2018-жылдын 19-ноябрындагы № 83 «Дары каражаттарын өндүрүүчүлөрдүн чектелген сатуу бааларын эсептөөнүн методикасы жөнүндө нускаманы бекитүү тууралуу» токтомунун, Казакстан Республикасынын Саламаттык сактоо министрлигинин 2019-жылдын 19-апрелиндеги № КР ДСМ-42 « Дары каражаттарына бааларды жөнгө салуу эрежелерин бекитүү жөнүндө» буйругунун жана Россия Федерациясынын Өкмөтүнүн 2015-жылдын 15-сентябрындагы № 979 «Россия Федерациясынын Өкмөтүнүн 2010-жылдын 29-октябрындагы № 865 токтомуна өзгөртүүлөрдү киргизүү жана жашоо үчүн зарыл жана маанилүү дары препараттарынын тизмегине киргизилген дары препараттарына өндүрүүчүлөрдүн чектелген сатуу бааларын эсептөө методикасын бекитүү жөнүндө» токтомунун негизинде).
Сатуунун максималдуу баасын белгилөө, атап айтканда, референттик өлкөлөрдөгү учурдагы баалар боюнча маалыматтарга ылайык референттик баа түзүү механизминин негизинде жүзөгө ашырылат.
Россия Федерациясында дары препараттарына баалар, эгерде дары препараты жашоо үчүн зарыл жана маанилүү дары препараттарынын тизмегине киргизилген учурда жөнгө салынат жана мындай жөнгө салуу дары препараттарын өндүрүүчүлөрдүн сатуу бааларына карата жүзөгө ашырылат.
Россия Федерациясынын Өкмөтүнүн 2019-жылдын 12-октябрындагы № 2406-р тескемесине ылайык, «Натрий гепарини» препараты жашоо үчүн маанилүү жана зарыл дары препараты болуп саналат жана тиешелүү тизмекке киргизилген.
Ошол эле учурда Армения Республикасынын жана Кыргыз Республикасынын мыйзамдарында дары препараттарынын баасын жөнгө салуу механизми каралган эмес.
«Натрий гепарини» дары препаратын өндүрүү процессинин татаалдыгын, ошондой эле аны өндүрүүгө, сактоого, ташууга, таңгактоого ж.б. мыйзамдык талаптардын болушун белгилөө маанилүү, бул жалпысынан «Белмедпрепараттар» республикалык унитардык ишканасы чыгарган бул препараттын өзүнчө рыногунун болушун болжолдойт.
Мындан тышкары, «Белмедпрепараттар» республикалык унитардык ишканасы 2020-жылдын 7-августундагы катта «Натрий гепарини» дары препараты Россия Федерациясынын Саламаттык сактоо министрлигинин «Интернет» маалыматтык-телекоммуникациялык тармагындагы расмий сайтында жайгаштырылган медициналык колдонуу үчүн алмаштырылуучу дары препараттарынын тизмегине кирбейт жана аталган сайтта жайгаштырылган дары каражаттарынын мамлекеттик реестринде өз ара алмаштырылуучу катары белгиленген эмес деп түшүндүрөт.
Иштин материалдарында мүчө мамлекеттердин мамлекеттик бийлик органдарынын, саламаттык сактоо чөйрөсүндөгү ыйгарым укуктуу органдарынын, саламаттык сактоо чөйрөсүндө кесиптик ишмердикти жүзөгө ашырган жана (же) саламаттык сактоо чөйрөсүндө кесиптик бирикмелер (жамааттар) болуп саналган уюмдардын, ошондой эле гемодиализ жүргүзүү чөйрөсүндөгү адистердин пикирлери берилген.
Алсак, Нефрология жана диализ боюнча медициналык уюмдардын ассоциациясы (2021-жылдын 13-январындагы № 02/01 кат) гемодиализ процедурасын жүргүзүүдө натрий гепарининин эритмеси гана колдонулат жана, эреже катары, кан тамырга куюлат деп билдирет.
Препараттын башка дары формалары колдонулбайт. Сейрек учурларда альтернатива катары натрий цитраты жана өзгөчө учурларда аргатробан, гепариноиддер (данапароид, фондапаринукс), простаноиддер жана нафамостат малеат (негизинен гепаринди көтөрө албаганда) сыяктуу түз тромбин ингибиторлору колдонулат. Натрий гепарининин жарым-жартылай алмаштырылышы жөнүндө аз молекулалуу гепариндерге карата гана айтууга болот, бирок натрий гепаринин көтөрө албастыгынын айрым учурларына же башка медициналык көрсөткүчтөргө эскертүү берилет.
Беларусь Республикасынын Саламаттык сактоо министрлиги 
(2020-жылдын 21-августундагы № 5-2-5/13654 кат) эгерде «Натрий гепарини» дары препаратынын баасы 5-10 пайызга чейин жогорулатылган учурда, сатып алуу көлөмү төмөндөбөй турганын маалымдайт. 
Ошол эле учурда конкреттүү өндүрүүчүнүн аталган препараты рынокто жок болсо, Беларусь Республикасынын Саламаттык сактоо министрлиги аны башка өндүрүүчүлөрдөн, анын ичинде Бирликке кирбеген өлкөлөрдөн сатып алуу мүмкүнчүлүгүн карайт.
«Клиникалык медицина институту» эл аралык саламаттык сактоо жана кошумча билим берүү илим-изилдөө мекемеси (2020-жылдын 
24-декабрындагы № 501-03-05-01 каты) гемодиализ процедурасын жүргүзүүдө «Натрий гепарини» препаратын алмаштыруу мүмкүн эмес экендигин көрсөтөт.
Жогоруда баяндалгандар «Белмедпрепараттар» республикалык унитардык ишканасы чыгарган жана алгачкы сатуунун (өндүрүүчү тарабынан жарандык жүгүртүүгө алгачкы киргизүүнүн) алкагында мүчө мамлекеттердин чарбакер субъектилерине (рынок субъектилерине) алып келүүчү «Натрий гепарини» дары препаратынын өзүнчө товардык рыногунун (мындан ары – товардык рынок) болушун ырастайт. 
Келишимдин 74-беренесинин 1 жана 2-пункттарынын, 76-беренесинин 7-пунктунун, Протоколдун 2-пунктунун 19-пунктчасынын, 7 жана 
8-пункттарынын, Жогорку Евразия экономикалык кеңешинин 2012-жылдын 19-декабрындагы № 29 чечими менен бекитилген Рынокту чек аралар аралык катары классификациялоонун критерийлеринин (мындан ары – критерийлер) 2-пунктунун жана Методиканын 23 жана 26-пункттарынын (алардын тутумдук өз ара байланышында) жоболорунан улам эгерде товардык рыноктун географиялык чектери 2 же андан ашык мүчө мамлекеттердин аймактарын камтыса, башкача айтканда 2 жана андан ашык мүчө мамлекеттердин чектеринде сатып алуучу товарды сатып алса же болбосо товарды сатып алуунун экономикалык, техникалык же башка мүмкүнчүлүгү бар болсо, же товарды сатып алууну максатка ылайыктуу деп эсептесе, бирок мындай мүмкүнчүлүгү болбосо, же аны товардык рыноктун географиялык чектеринен тышкары сатып алууну максатка ылайыксыз деп эсептесе, рынок чек аралар аралык рынокко кирет.
Түзүлгөн контракттарга (келишимдерге, макулдашууларга) жана өз ара жана тышкы соода жөнүндө маалыматтарга ылайык «Белмедпрепараттар» республикалык унитардык ишканасы мүчө мамлекеттердин аймактарындагы товардык рынокто товарды сатуу боюнча ишти жүзөгө ашырат:
Армения Республикасында – Армения Республикасынын керектөөчүлөрүнө, чарба жүргүзүүчү субъектилерине (рынок субъектилерине) («Вага-фарм» ЖЧКсы жана «Альфа-Фарм Импорт» ЖАК);
Беларусь Республикасында – Беларусь Республикасынын чарба жүргүзүүчү субъектилерине (рынок субъектилерине);
Казакстан Республикасында – Казакстан Республикасынын керектөөчүлөрүнө, чарба жүргүзүүчү субъектилерине (рынок субъектилерине) («ТОФАРМ» ЖЧКсы жана «НПО ЗЕРДЕ» ЖЧШсы);
Кыргыз Республикасында – Кыргыз Республикасынын керектөөчүлөрүнө, чарба жүргүзүүчү субъектилерине (рынок субъектилерине) («Неман-Фарм» ЖЧКсы, «Медлайф» ЖЧКсы жана «Кайлас-Тоо» ЖЧКсы);
Россия Федерациясында – Россия Федерациясынын керектөөчүлөрүнө, чарба жүргүзүүчү субъектилерине (рынок субъектилерине), анын ичинде «Глобал Фарма» ЖЧКсына.
Ошентип, «Натрий гепарини» дары препаратын жеткирүүнүн географиялык түзүмү бардык мүчө мамлекеттердин аймактарын камтыйт.
Методиканын 26-пунктуна ылайык товардык рыноктун географиялык чектерин аныктоодо анын критерийлерге ылайыктуулугун аныктоо максатында товардык рыноктун төмөнкүдөй чек аралар аралык белгилери аныкталат: товарды бир мүчө мамлекеттин аймагынан башка мүчө мамлекеттин аймагына жөнөтүү жана (же) товарды үчүнчү өлкөлөрдүн аймагынан 2 же андан ашык мүчө мамлекеттин аймагына жөнөтүү.
Методиканын IV бөлүмүнүн жоболоруна ылайык жана «Белмедпрепараттар» республикалык унитардык ишканасы чыгарган «Натрий гепарини» дары препараты бардык мүчө мамлекеттердин аймактарында жүгүртүлө тургандыгын эске алуу менен чек аралар аралык товардык рыноктун географиялык чек арасы бардык мүчө мамлекеттердин аймактарын (башкача айтканда 2ден ашык мүчө мамлекеттин аймактарын) камтый тургандыгы белгиленген.
Методиканын 26-пунктуна ылайык жана Келишимдин 74-беренесинин 2-пунктунун,  76-беренесинин 7-пунктунун, Протоколдун 9-пунктунун жана Критерийлердин 1 жана 2-пункттарынын негизинде, ошондой эле көрсөтүлгөн продукцияны бир мүчө мамлекеттин аймагынан 2 же андан ашык мүчө мамлекеттердин аймагына жөнөтүүлөрдүн болушуна байланыштуу товардык рыноктун географиялык чектери мындай рынокту чек аралар аралык деп таануу бөлүгүндөгү критерийлерге шайкеш келери белгиленген.
Методиканын V жана VI бөлүмдөрүнүн талаптарын эске алуу менен товар рыногунда иш алып барган чарба жүргүзүүчү субъектилер (рынок субъектилери) аныкталып, товардык рыноктун көлөмү жана товардык рынокто иш алып барган чарба жүргүзүүчү субъектилердин (рынок субъектилеринин) үлүшү белгиленген. Бул маалымат купуялуулугуна байланыштуу бул Чечимде көрсөтүлгөн эмес.
Контракттардын (келишимдердин, макулдашуулардын) жоболоруна талдоо жүргүзүү көрсөткөндөй, «Натрий гепарини» дары препаратын мүчө мамлекеттердин аймактарында катталган чарба жүргүзүүчү субъектилерге (рынок субъектилерине) алгачкы сатууда көрсөтүлгөн товарды кийин тиешелүү чарба жүргүзүүчү субъект (рынок субъектиси) катталган мүчө мамлекеттин аймагынан тышкары сатууну жүзөгө ашырбоо милдети жүктөлөт, атап айтканда контрагент товарды көрсөтүлгөн аймактын чегинен тышкары жылдыруу боюнча иш-аракеттерден карманууга тийиш.
Протоколдун 2-пунктунун 15-пунктчасына ылайык атаандаштыкты чектөө белгилерине бир адамдардын тобуна кирбеген чарба жүргүзүүчү субъектилердин (рынок субъектилеринин) товардык рынокто өз алдынча 
иш-аракеттерден баш тартуусу, чарба жүргүзүүчү субъектилердин (рынок субъектилеринин) ортосундагы макулдашуунун алкагында же алар милдеттүү түрдө аткарууга тийиш болгон башка жактын көрсөтмөлөрүнө ылайык же бир адамдардын тобуна кирбеген чарба жүргүзүүчү субъектилердин (рынок субъектилеринин) макулдашуусунун натыйжасында товардык рынокто товарды жүгүртүүнүн жалпы шарттарын аныктоо, ошондой эле чарба жүргүзүүчү субъект (рынок субъектиси) же бир нече чарба жүргүзүүчү субъектилер (рыноктун субъектилери) үчүн товардык рынокто товарды жүгүртүүнүн жалпы шарттарына бир тараптуу таасир этүү мүмкүнчүлүгүн түзгөн башка жагдайлар кирет.
Жогоруда баяндалгандарды эске алуу менен, «Белмедпрепараттар» республикалык унитардык ишканасы тарабынан ар бир контрагенттин иштөө аймагын көрсөтүү иш жүзүндө чек аралар аралык рыноктордун алкагында атаандаштыктын чектелишине алып келет, бул бир мүчө мамлекеттин контрагентинин мүчө мамлекеттердин биринин аймагында башка мүчө мамлекеттин контрагенти менен атаандаша албоосун карайт.
Ушуга байланыштуу, эгерде мындай координациялоо товардык рыноктун аймактык принциби боюнча, товарларды сатуунун же сатып алуунун көлөмү, сатылуучу товарлардын ассортименти же сатуучулардын же сатып алуучулардын (тапшырыкчылардын) курамы боюнча бөлүүгө алып келсе же алып келиши мүмкүн болсо, алар мүчө мамлекеттердин чарба жүргүзүүчү субъектилеринин (рынок субъектилеринин) экономикалык ишин координациялоону (мындан ары – координациялоо) жүзөгө ашырууга коммерциялык уюмга карата тыюу салуунун бузулгандыгынан, контракттардын (келишимдердин, макулдашуулардын) тиешелүү жоболору жана «Белмедпрепараттар» республикалык унитардык ишканасынын аларды контракттарда (келишимдерде, макулдашууларда) бекитүү боюнча аракети (аракетсиздиги) Келишимдин 76-беренесинин 6-пунктун бузуунун мүмкүн болгон белгилерин өзүнө камтыйт.
Иликтөө жүргүзүүнүн материалдарын, ошондой эле ишти кароонун алкагында берилген маалыматтарды кароонун натыйжалары боюнча, анын ичинде далилдерди иликтөөнүн жана ишти кароого катышкан жактарды угуунун, ишке катышкан башка адамдар тарабынан берилген далилдерге карата ишти кароого катышкан адамдардын жүйөлөрүн жана түшүндүрмөлөрүн угуунун, каралып жаткан иштин жагдайлары жөнүндө маалыматка ээ болгон адамдарды угуунун жыйынтыктары боюнча ишти кароо боюнча комиссиянын өткөн жыйындарынын алкагында төмөндөгүлөр белгиленген.
Келишимдин 74-беренесинин 1-пунктуна ылайык атаандаштыктын жалпы принциптери жана эрежелери мүчө мамлекеттердин аймактарында атаандаштыкка каршы аракеттерди жана 2 жана андан ашык мүчө мамлекеттердин аймактарындагы чек аралар аралык рыноктордо атаандаштыкка терс таасирин тийгизген аракеттерди аныктоого жана аларга бөгөт коюуну камсыз кылууга багытталган.
Эгерде мындай координациялоо алар протоколдо белгиленген жол берүү критерийлерине ылайык жол берилет деп таанылышы мүмкүн эмес болгон, Келишимдин 76-беренесинин 3 жана 4-пункттарында көрсөтүлгөн кесепеттердин кайсынысына болбосун алып келсе же алып келиши мүмкүн болсо, Келишимдин 76-беренесинин 6-пунктуна ылайык мүчө мамлекеттердин жеке жактарына, коммерциялык уюмдарына жана коммерциялык эмес уюмдарына, чарба жүргүзүүчү субъектилерди (рынок субъектилерин) координациялоого тыюу салынат.
Протоколдун 2-пунктунун 10-пунктчасына ылайык координациялоо деп чарба жүргүзүүчү субъектилердин (рынок субъектилеринин) 
иш-аракеттерин ушундай чарба жүргүзүүчү субъектилердин (рынок субъектилеринин) бири менен жактардын бир тобуна кирбеген жана чарба жүргүзүүчү субъектилердин (рынок субъектилеринин) иш-аракеттерин макулдашуу ишке ашырылган товардык рынокто (товардык рыноктордо) иш жүргүзбөгөн үчүнчү жак менен макулдашуу түшүнүлөт.
Бирликтин укугундагы атаандаштык деп чарба жүргүзүүчү субъектилердин (рынок субъектилеринин) атаандаштыгы түшүнүлөт, мында алардын ар биринин өз алдынча аракеттери менен алардын ар биринин тиешелүү товардык рынокто товарларды жүгүртүүнүн жалпы шарттарына бир тараптуу тартипте таасир этүү мүмкүнчүлүгү жокко чыгарылат же чектелет (Протоколдун 2-пунктунун 8-пунктчасы).
Келишимдин 76-беренесинин 3-пунктуна ылайык алар төмөнкүлөргө алып келчү же алып келиши мүмкүн болгон атаандаш болуп саналган бир товардык рынокто аракеттенген мүчө мамлекеттердин чарба жүргүзүүчү субъектилеринин (рынок субъектилеринин) ортосундагы макулдашууга тыюу салынат: 
бааларды (тарифтерди), арзандатууларды, кошумча акыларды (кошумча төлөмдөрдү), бааны жогорулатууну белгилөөгө же кармап турууга;
аукциондордо бааларды жогорулатууга, төмөндөтүүгө же кармап турууга;
[bookmark: _Hlk161472717]товардык рынокту аймактык принцип, товарларды сатуунун же сатып алуунун көлөмү, сатылуучу товарлардын ассортименти же сатуучулардын же сатып алуучулардын (тапшырыкчылардын) курамы боюнча бөлүштүрүүгө;
товарларды өндүрүүнү кыскартууга же токтотууга;
айрым сатуучулар же болбосо сатып алуучулар (тапшырыкчылар) менен келишим түзүүдөн баш тартууга.
Келишимдин 76-беренесинин 4-пунктунда чарба жүргүзүүчү субъектилердин (рынок субъектилеринин) ортосундагы «вертикалдуу» макулдашууларга тыюу салынат, буга Протоколдо белгиленген жол берүү критерийлерине ылайык жол берилген деп таанылган «вертикалдуу» макулдашуулар кирбейт, эгерде:
мындай келишимдер сатуучу сатып алуучуга товардын максималдуу кайра сатуу баасын белгилегенден башка учурларда, товардын кайра сатуу баасын белгилөөгө алып келсе же алып келиши мүмкүн болсо;
мындай келишимдерде сатуучунун атаандашы болгон чарба жүргүзүүчү субъектинин (рынок субъектисинин) товарын сатпоо боюнча сатып алуучунун милдеттенмеси каралат.
Мындай тыюу салуу сатып алуучу тарабынан товардык белги же сатуучуну же өндүрүүчүнү жекелештирүүнүн башка каражаты менен товарларды сатууну уюштуруу жөнүндө макулдашууга жайылтылбайт.
Мындан тышкары, Келишимдин 76-беренесинин 6-пунктунун негизинде мүчө мамлекеттер өз мыйзамдарында координациялоого тыюу салууну белгилөөгө укуктуу, эгерде бул Келишимдин 76-беренесинин 
5-пунктунда көрсөтүлгөн кесепеттерге алып келсе же алып келиши мүмкүн болсо, алар Протоколдо белгиленген жол берүү критерийлерине ылайык жол берилет деп таанылышы мүмкүн эмес.
Келишимдин 76-беренесинин 5-пунктунда чарба жүргүзүүчү субъектилердин (рынок субъектилеринин) ортосундагы башка макулдашууларды түзүүгө тыюу салынат, эгерде мындай макулдашуулар атаандаштыктын чектелишине алып келсе же алып келиши мүмкүн экендиги белгиленген учурда, Протоколдо белгиленген жол берүү критерийлерине ылайык жол берилет деп таанылган «вертикалдуу» макулдашуулардан башкасы. 
Келишимдин 76-беренесинин 3-6-пункттарынын жоболору Бирликтин укугу менен Келишимдин 76-беренесинин 3 жана 4-пункттарына ылайык тыюу салынган макулдашуулардын (атаандаштардын ортосундагы макулдашуулар жана «вертикалдуу» макулдашуулардын) кесепеттерине окшош атаандаштык үчүн терс кесепеттердин пайда болушуна алып келген же алып келиши мүмкүн болгон координациялоого тыюу салынгандыгын күбөлөндүрөт.
Ошентип, тыюу салынган координацияны ишке ашырууга байланыштуу төмөнкүдөй тыянак чыгарууга болот:
координациялоо жеке жак, коммерциялык же коммерциялык эмес уюм боло турган үчүнчү жак (мындан ары – координатор) тарабынан жүзөгө ашырылат;
координатор иш-аракеттери макулдашылган чарба жүргүзүүчү субъектилердин (рынок субъектилеринин) бири менен да жактардын бир тобуна кирбейт жана координациялоо жүзөгө ашырылып жаткан товардык рынокто (товардык рыноктордо) иш жүргүзбөйт;
координатордун иш-аракети мүчө мамлекеттердин кеминде 2 чарба жүргүзүүчү субъектисин (рынок субъектилерин) координациялоого багытталган;
координациялоо координатордун чарба жүргүзүүчү субъектилерге (рынок субъектилерине) аларда жүрүм-турумдун белгилүү бир үлгүсүн калыптандыруу жана товардык рынокто атаандаштыкка таасир этүү максатында максаттуу таасир этүүсүнөн көрүнөт.
Ушундай эле позиция жана корутундулар Бирликтин сотунун 
2017-жылдын 4-апрелиндеги жана 2018-жылдын 17-декабрындагы консультациялык корутундуларында да камтылган.
Өз кезегинде, иштин материалдарынан төмөнкүлөр келип чыгат:
«Белмедпрепараттар» республикалык унитардык ишканасы келишимге чейинки жана келишимдик иштердин алкагында контрагенттерге контрагент резиденти болуп саналган тиешелүү мүчө мамлекеттин товардык рыногунда ишмердик аймагынан чыкпоо шарттарын сактоо боюнча милдеттенмелерди жүктөгөн;
«Белмедпрепараттар» республикалык унитардык ишканасы контрагенттин ишин тиешелүү мүчө мамлекеттин аймагынан тышкары жүзөгө ашырууга тыюу салуунун бар экендигин караган;
«Белмедпрепараттар» республикалык унитардык ишканасы тиешелүү дары препаратын өндүрүүчү катары технологиялык процесстин алкагында (маркалоо жана мүчө мамлекеттин мыйзамдарынын башка талаптарына шайкештиги) аны өндүрүү жана таңгактоо үчүн атайын жабдууларга ээ болуу менен тиешелүү мүчө мамлекет үчүн сатылуучу «Натрий гепарини» дары препаратынын көлөмүн аныктай алат;
«Белмедпрепараттар» республикалык унитардык ишканасы кол коюлганга чейин контракттарда (келишимдерде, макулдашууларда) ал жөнүндө маалыматтарды көрсөтүү аркылуу ишмердик аймагын аныктаган;
башка жоопкерлер ишмердигинин аймагын көрсөтүү менен контракттардын (келишимдердин, макулдашуулардын) долбоорлорун алышкан жана кийин аны бир тараптуу тартипте өзгөртө алышкан эмес;
«Белмедпрепараттар» республикалык унитардык ишканасы тийиштүү товарды чыгарган жана жарандык жүгүртүүгө киргизген коммерциялык уюм болуп саналат, ага карата интеллектуалдык менчик укуктарын коргоонун кепилдиктери бар, анын ичинде аны өзүнүн фирмалык аталышы (товардык белгиси) менен сатат, бул рыноктун башка катышуучуларына бул товарды өндүрүүгө жана аны жарандык жүгүртүүгө киргизүүгө тоскоолдук кылат, ошол эле учурда ал өзүнүн контрагенттерине карата үчүнчү жак, коммерциялык уюм болуп саналат;
«Белмедпрепараттар» республикалык унитардык ишканасы аракеттери макулдашылган чарба жүргүзүүчү субъектилердин (рыноктун субъектилеринин) бири менен да бир топко кирбейт жана тыюу салынган координациялоо ишке ашырылган товардык рынокто (товардык рыноктордо) андан ары сатууларды жүргүзбөйт;
«Белмедпрепараттар» республикалык унитардык ишканасы өз аракеттерин мүчө мамлекеттердин 2ден ашык чарба жүргүзүүчү субъектилерин (рынок субъектилерин) координациялоого багыттады (анын ичинде Келишим алдындагы иштин этабында), бул контрагенттерге алардын макулдугу болбогон учурда алардын ишмердигине аймактык чектөөлөрдү коюуну болжолдойт;
«Белмедпрепараттар» республикалык унитардык ишканасы контрагенттерге аларда белгилүү бир жүрүм-турум үлгүсүн калыптандыруу максатында максаттуу таасир эткен жана тиешелүү товардык рыноктогу атаандаштыкка таасирин тийгизген, бул мүчө мамлекеттердин товардык рынокторундагы чарба жүргүзүүчү субъектилердин (рынок субъектилеринин) ортосундагы атаандаштыкты жокко чыгаруудан көрүнүп турган;
«Белмедпрепараттар» республикалык унитардык ишканасы тиешелүү мүчө мамлекеттин рыногунда жүгүртүү үчүн сатылуучу «Натрий гепарини» препаратынын көлөмүн аныктай алат, бул ушул мүчө мамлекеттин товардык рыногунда атаандаштыкка таасирин тийгизиши мүмкүн.
Ишти кароонун алкагында «Белмедпрепараттар» республикалык унитардык ишканасынын өкүлдөрү төмөнкүлөрдү билдиришти:
бир мүчө мамлекеттин керектөөчүсү үчүн ошол мүчө мамлекеттин ченемдик-техникалык документтерине ылайык өндүрүлгөн «Натрий гепарини» дары препараты Беларусь Республикасынын ченемдик-техникалык документтеринен айырмаланып, тиешелүү мүчө мамлекетте сатылат (Беларусь Республикасынын чегинен тышкары ташып кетүүнү кошо алганда), бул анын ушул мүчө мамлекеттин аймагы менен чектелген жүгүртүлүшүн шарттайт;
тигил же бул мамлекеттин фармацевттик рыногуна «Натрий гепарини» дары препаратын чыгаруу жөнгө салуучу органдар тарабынан бекитилген (макулдашылган) документтердин тизмегинин алкагында гана жүзөгө ашырылат (таңгактоочу материалдарга карата талаптар, медициналык колдонуу боюнча нускамалар, сапатты контролдоо тиешелүү ченемдик документте камтылган), башка учурда көрсөтүлгөн продукция сертификациядан өтпөйт жана фальсификат катары бааланат. Бекитилген документтердеги айырмачылыктардын болушу «Натрий гепарини» дары препаратын каттоо Бирлик уюшулганга чейин жана Евразия экономикалык комиссиясынын Кеңешинин 2016-жылдын 3-ноябрындагы 
№ 78 «Медициналык колдонуу үчүн дары каражаттарын каттоо жана экспертизалоо эрежелери жөнүндө» чечими күчүнө киргенге чейин ишке ашырылган жана каттоо мамлекетинин мыйзамдарынын (анын ичинде фармакопеялардын) жана жергиликтүү жөнгө салуучу органдардын актыларынын каттоо досьесине коюлган талаптарынын негизинде 
2025-жылдын 31-декабрына чейин иштей алат. 2016-жылдан кийин «Белмедпрепараттар» республикалык унитардык ишканасы өндүргөн «Натрий гепарини» дары препараты мүчө мамлекеттерде катталган эмес;
«Белмедпрепараттар» республикалык унитардык ишканасы тарабынан «Натрий гепарини» дары препаратын өндүрүү кварталдар үчүн спецификациянын чегинде бир аз оңдоолор менен бир жылга пландаштыруу горизонтторун эске алуу менен ишке ашырылат. Экспорттук рыноктордо, ошондой эле ички товардык рынокто талап кылынган, анын ичинде «Натрий гепарини» дары препараты таандык товарларды чыгаруу боюнча чектелген өндүрүштүк кубаттуулуктарды эске алуу менен көрсөтүлгөн дары препараттарынын тизмеги кварталдык спецификациялардын алкагында жүзөгө ашырылат. «Белмедпрепараттар» республикалык унитардык ишканасы потенциалдуу сатып алуучунун талабы боюнча мурда түзүлгөн келишимдер боюнча тиешелүү келишимдик көлөм жок болгон учурда жана ошого жараша бош өндүрүш кубаттуулугу болгон учурда 90 календардык күндөн эрте эмес, макулдашылган продукциянын көлөмүн аткарууга кабыл ала алат;
дары препараттарын (анын ичинде «Натрий гепарини» дары препаратын) жеткирүү (сатуу) жөнүндө келишим түзүү үчүн негиз болуп «Белмедпрепараттар» республикалык унитардык ишканасынын башкы директорунун (же келишимге кол коюуга ыйгарым укуктуу башка жактын) жазуу жүзүндө жөнөтүлгөн сатып алуучунун расмий суроо-талабын жана (же) арызын (бар болсо) талдоодон кийин рыноктун учурдагы конъюнктурасын эске алуу менен продукцияны жеткирүүнүн экономикалык максатка ылайыктуулугу жөнүндө чечим кабыл алуусу эсептелет;
2021-жылдын 30-августуна карата «Белмедпрепараттар» республикалык унитардык ишканасынын «Натрий гепарини» дары препаратын жеткирүү боюнча мүчө мамлекеттердин керектөөчүлөрү менен түзүлгөн келишимдери (контракттары, макулдашуулары) жок;
«Натрий гепарини» дары препараты жеткирүү (бөлүштүрүү) келишими боюнча сатылат, ага ылайык сатып алуучу товарларды сатуу аймагына ташып келүүгө, ташууга, сактоого, сатууга жана мүчө мамлекеттин мыйзамдарына ылайык сатуунун аймагында жарандык жүгүртүүгө киргизүүгө байланыштуу башка аракеттерди жасоого милдеттенет;
курамы боюнча «Натрий гепарини» дары препараты бардык региондор үчүн бирдей, бирок таасир этүүчү заттын өндүрүүчүсү айырмаланышы мүмкүн. Атап айтканда, Армения Республикасында жана Беларусь Республикасында Gland Pharma Ltd (Индия) жана Yino Pharma Limited (Кытай) өндүрүшүндөгү таасир этүүчү затты колдонуу мүмкүнчүлүгү каралган эмес;
ишти кароо боюнча комиссия тарабынан изилденген жана иштин материалдарына тиркелген башка жүйөлөр жана позициялар.
«Белмедпрепараттар» республикалык унитардык ишканасынын көрсөтүлгөн жүйөлөрүн төмөнкү себептерден улам эске алуу мүмкүн эмес:
Бирликтин укугундагы Бирликтин алкагында дары препараттарынын чек аралар аралык рынокторунда аныкталган аймактардын чегинде дары препараттарын сатуу жана башка ишмердикти ишке ашыруу аймактарын киргизүү боюнча милдеттенмелердин болушу жана көрсөтүлгөн шарттарды контракттарга (келишимдерге, макулдашууларга) киргизүү боюнча милдеттенмелердин болушу каралган эмес;
Бирликтин мыйзамдарына ылайык алынган жана катталгандыгын тастыктаган каттоо күбөлүгүнүн болушу же жоктугу контракттарга (келишимдерге, макулдашууларга) аймактык чектөөлөрдү киргизүү үчүн негиз болуп саналбайт;
келишимдин негиз салуучу принциби эркиндиктин болушу мүчө мамлекеттин мыйзамдарына ылайык анын тараптарынын кароо эркиндигин (Бирликтин укугу менен тыюу салынган шарттарды кошпогондо) колдонуусун болжолдойт;
Бирликтин алкагында бирдиктүү экономикалык мейкиндиктин болушу Бирликтин укугунда каралган, ишти кароонун жүрүшүндө белгиленбеген учурларды кошпогондо, Бирликтин алкагында чек аралар аралык рынокторду чектөө жана аймактык сегментациялоо мүмкүнчүлүгүнүн жоктугун болжолдойт.
«Белмедпрепараттар» республикалык унитардык ишканасы өзүнүн контрагенттерине карата келишим алдындагы иштин этабында да, андан кийинки мезгилде да өзүнүн контрагенттерине таасир этүү мүмкүнчүлүгүнө ээ болгон күчтүү келишим түзүүчү тараптын ролунда турарын белгилей кетүү маанилүү. «Белмедпрепараттар» республикалык унитардык ишканасы тарабынан өндүрүлгөн продукцияны рынокто жүгүртүүгө мүмкүн эместигин эске алып, аны сатып алуу мүмкүнчүлүгү жок болгон учурда контрагент ага сунуш кылынган шарттарга макул болууга аргасыз болот, буга байланыштуу келишимдик мамилелердин тең укуктуу тарабы катары өз алдынчалыгын жоготот, анын натыйжасында «Белмедпрепараттар» республикалык унитардык ишканасынын бул аракеттери тыюу салынган макулдашуулардын бар экендигин көрсөтпөстөн, тыюу салынган координацияга алып келет.
«Белмедпрепараттар» республикалык унитардык ишканасынын өкүлдөрүнүн, башка жоопкерлердин, компетенциясына атаандаштык (монополияга каршы) саясатты ишке ашыруу жана (же) жүргүзүү кирген мүчө мамлекеттердин мамлекеттик бийлик органдарынын жана башка адамдардын позициялары жазуу жүзүндө берилген, алар иштин материалдарына тиркелди жана эске алынды. Жоопкерлер тарабынан атаандаштыктын жалпы эрежелерин бузуу фактысы таанылган эмес, бул жөнүндө алар жазуу жүзүндөгү позицияларын беришкен, алар иштин материалдарына тиркелген.
Жоопкерлердин берген түшүндүрмөлөрүнүн алкагында («Белмедпрепараттар» республикалык унитардык ишканасын кошпогондо) көрсөтүлгөн чектөөлөр «Белмедпрепараттар» республикалык унитардык ишканасы тарабынан сунушталган контракттын долбоорунун (келишимдин, макулдашуунун) алкагында келишимге чейинки ишти жүзөгө ашырууда алынгандыгы жана аны өзгөртүү мүмкүнчүлүгү болбогондугу түшүндүрүлдү.
Иштин материалдарына ылайык тыюу салынган координациялоону болжолдонгон мезгилде контрагенттерге карата бул ишти «Белмедпрепараттар» республикалык унитардык ишканасынын атынан жүзөгө ашырган кызмат адамдары болуп төмөнкүлөр эсептелет:
«Белмедпрепараттар» республикалык унитардык ишканасынын башкы директору С.А. Беляев;
[bookmark: _Hlk161476130]«Белмедпрепараттар» республикалык унитардык ишканасынын жеке аткаруу органынын функциясын жүзөгө ашырган кызмат адамдары М.М. Шараев, С.А. Маркевич, П.И. Коховец; 
«Белмедпрепараттар» республикалык унитардык ишканасынын кызмат адамы К.И. Белый;
«Белмедпрепараттар» республикалык унитардык ишканасынын башкы директорунун коммерциялык маселелер боюнча орун басары кызматын ээлеген кызмат адамдары М.Н. Кардымонов жана В.А. Якубицкая.
«Белмедпрепараттар» республикалык унитардык ишканасынын башкы директору болуп саналган кызмат адамы С.А. Беляевдин 2020-жылдын 
1-июнунан тартып (Беларусь Республикасынын Саламаттык сактоо министрлигинин 2020-жылдын 17-майындагы № 147-л «Белмедпрепараттар» республикалык унитардык ишканасынын башкы директорунун кызмат ордуна дайындоо жөнүндө буйругу) ушул мезгилге чейинки мезгилдеги аракеттери (аракетсиздиги) «Белмедпрепараттар» республикалык унитардык ишканасынын уюштуруу (уставдык) документтерине ылайык бузуу мезгилинде ал Бирликтин монополияга каршы жөнгө салуу жана координацияны токтотуу чөйрөсүндөгү мыйзамдарынын жоболорун сактоо мүмкүнчүлүгүнө ээ болгон, бирок аларды сактоо боюнча зарыл жана жетиштүү чараларды кабыл алган эмес, буга байланыштуу С.А. Беляев Келишимдин 76-беренесинин 6-пункту менен тыюу салынган аракеттерди (аракетсиздикти) жасады деген тыянак чыгарууга болот.
Ишти кароонун алкагында С.А. Беляевге Ишти кароо тартибинин 
13-пунктунда каралган бардык укуктарды ишке ашыруу мүмкүнчүлүгү камсыз кылынган. Мындан тышкары, ага иш боюнча түшүндүрмө берүү, ошондой эле Келишимдин 76-беренесинин бузулушуна макул же макул эместиги боюнча пикири суралган.
Ишти кароо боюнча комиссия иш боюнча чогултулган далилдерге баа берип, С.А. Беляевдин күнөөсү тастыкталды жана анын аракети (аракетсиздиги) Келишимдин 76-беренесинин 6-пунктуна ылайык туура квалификацияланган деп эсептейт.
«Белмедпрепараттар» республикалык унитардык ишканасынын башкы директору болуп саналган кызмат адамы М.М. Шараевдин 2019-жылдын 
30-октябрынан тартып (Беларусь Республикасынын Саламаттык сактоо министрлигинин 2019-жылдын 29-октябрындагы № 438-л «Белмедпрепараттар» республикалык унитардык ишканасынын башкы директорунун кызмат ордуна дайындоо жөнүндө буйругу) 2020-жылдын 
31-майына чейинки (Беларусь Республикасынын Саламаттык сактоо министрлигинин 2020-жылдын 17-майындагы № 147-л «Белмедпрепараттар» республикалык унитардык ишканасынын башкы директорунун кызмат ордунан бошотуу жөнүндө буйругу) мезгилдеги аракеттери (аракетсиздиги) «Белмедпрепараттар» республикалык унитардык ишканасынын уюштуруу (уставдык) документтерине ылайык бузуу мезгилинде ал Бирликтин монополияга каршы жөнгө салуу жана координацияны токтотуу чөйрөсүндөгү мыйзамдарынын жоболорун сактоо мүмкүнчүлүгүнө ээ болгон, бирок аларды сактоо боюнча зарыл жана жетиштүү чараларды кабыл алган эмес, буга байланыштуу М.М. Шараев Келишимдин 76-беренесинин 6-пункту менен тыюу салынган аракеттерди (аракетсиздикти) жасады деген тыянак чыгарууга болот.
Ишти кароонун алкагында М.М. Шараевге Ишти кароо тартибинин 
13-пунктунда каралган бардык укуктарды ишке ашыруу мүмкүнчүлүгү камсыз кылынган. Мындан тышкары, ага иш боюнча түшүндүрмө берүү, ошондой эле Келишимдин 76-беренесинин бузулушуна макул же макул эместиги боюнча пикири суралган.
Ишти кароо боюнча комиссия иш боюнча чогултулган далилдерге баа берип, М.М. Шараевдин күнөөсү тастыкталды жана анын аракети (аракетсиздиги) Келишимдин 76-беренесинин 6-пунктуна ылайык туура квалификацияланган деп эсептейт.
«Белмедпрепараттар» республикалык унитардык ишканасынын башкы директору болуп саналган кызмат адамы К.И. Белыйдын 2019-жылдын 
4-майынан тартып (Беларусь Республикасынын Саламаттык сактоо министрлигинин 2019-жылдын 2-майындагы № 168-л «Белмедпрепараттар» республикалык унитардык ишканасынын башкы директорунун кызмат ордуна дайындоо жөнүндө буйругу) 2019-жылдын 29-октябрына чейинки (Беларусь Республикасынын Саламаттык сактоо министрлигинин 2019-жылдын 
29-октябрындагы № 438-л «Белмедпрепараттар» республикалык унитардык ишканасынын башкы директорунун кызмат ордунан бошотуу жөнүндө буйругу) мезгилдеги аракеттери (аракетсиздиги) «Белмедпрепараттар» республикалык унитардык ишканасынын уюштуруу (уставдык) документтерине ылайык бузуу мезгилинде ал Бирликтин монополияга каршы жөнгө салуу жана координацияны токтотуу чөйрөсүндөгү мыйзамдарынын жоболорун сактоо мүмкүнчүлүгүнө ээ болгон, бирок аларды сактоо боюнча зарыл жана жетиштүү чараларды кабыл алган эмес, буга байланыштуу К.И. Белый Келишимдин 76-беренесинин 6-пункту менен тыюу салынган аракеттерди (аракетсиздикти) жасады деген тыянак чыгарууга болот.
Ишти кароонун алкагында К.И. Белыйга Ишти кароо тартибинин 
13-пунктунда каралган бардык укуктарды ишке ашыруу мүмкүнчүлүгү камсыз кылынган. Мындан тышкары, ага иш боюнча түшүндүрмө берүү, ошондой эле Келишимдин 76-беренесинин бузулушуна макул же макул эместиги боюнча пикири суралган.
Ишти кароо боюнча комиссия иш боюнча чогултулган далилдерге баа берип, К.И. Белыйдын күнөөсү тастыкталды жана анын аракети (аракетсиздиги) Келишимдин 76-беренесинин 6-пунктуна ылайык туура квалификацияланган деп эсептейт.
«Белмедпрепараттар» республикалык унитардык ишканасынын башкы директору болуп саналган кызмат адамы П.И. Коховецтин 2015-жылдын 
11-июнунан тартып (Беларусь Республикасынын Саламаттык сактоо министрлигинин Фармацевттик өнөр жай департаментинин 2015-жылдын 
8-июнундагы № 16-к «Белмедпрепараттар» республикалык унитардык ишканасынын башкы директорунун кызмат ордуна дайындоо жөнүндө буйругу) 2018-жылдын 13-декабрына чейинки (Беларусь Республикасынын Саламаттык сактоо министрлигинин 2018-жылдын 13-декабрындагы № 572-л кызматтан бошотуу жөнүндө буйругу) мезгилдеги аракеттери (аракетсиздиги) «Белмедпрепараттар» республикалык унитардык ишканасынын уюштуруу (уставдык) документтерине ылайык бузуу мезгилинде ал Бирликтин монополияга каршы жөнгө салуу жана координацияны токтотуу чөйрөсүндөгү мыйзамдарынын жоболорун сактоо мүмкүнчүлүгүнө ээ болгон, бирок аларды сактоо боюнча зарыл жана жетиштүү чараларды кабыл алган эмес, буга байланыштуу П.И. Коховец Келишимдин 76-беренесинин 6-пункту менен тыюу салынган аракеттерди (аракетсиздикти) жасады деген тыянак чыгарууга болот.
Ишти кароонун алкагында П.И. Коховецке Ишти кароо тартибинин 
13-пунктунда каралган бардык укуктарды ишке ашыруу мүмкүнчүлүгү камсыз кылынган. Мындан тышкары, ага иш боюнча түшүндүрмө берүү, ошондой эле Келишимдин 76-беренесинин бузулушуна макул же макул эместиги боюнча пикири суралган.
Ишти кароо боюнча комиссия иш боюнча чогултулган далилдерге баа берип, П.И. Коховецтин күнөөсү тастыкталды жана анын аракети (аракетсиздиги) Келишимдин 76-беренесинин 6-пунктуна ылайык туура квалификацияланган деп эсептейт.
«Белмедпрепараттар» республикалык унитардык ишканасынын Сатып алуулар жана логистика башкармалыгынын начальниги кызматын ээлеген, 2018-жылдын 13-мартынан 2018-жылдын 11-апрелине чейин «Белмедпрепараттар» республикалык унитардык ишканасынын башкы директорунун коммерциялык маселелер боюнча орун басары кызматына убактылуу которулган кызмат адамы С.А. Маркевичтин 2017-жылдын 
16-июнунан («Белмедпрепараттар» республикалык унитардык ишканасынын 2017-жылдын 16-июнундагы № 572-л буйругу) 2020-жылдын 31-июлуна чейинки («Белмедпрепараттар» республикалык унитардык ишканасынын 2020-жылдын 30-июнундагы № 572-л буйругу) мезгилдеги аракеттери (аракетсиздиги) «Белмедпрепараттар» республикалык унитардык ишканасынын уюштуруу (уставдык) документтерине, кызматтык нускамаларына жана эмгек келишимине ылайык «Белмедпрепараттар» республикалык унитардык ишканасынын кызмат адамы болуу менен бузуу мезгилинде ал Бирликтин монополияга каршы жөнгө салуу жана координацияны токтотуу чөйрөсүндөгү мыйзамдарынын жоболорун сактоо мүмкүнчүлүгүнө ээ болгон, бирок аларды сактоо боюнча зарыл жана жетиштүү чараларды кабыл алган эмес, буга байланыштуу С.А. Маркевич Келишимдин 76-беренесинин 6-пункту менен тыюу салынган аракеттерди (аракетсиздикти) жасады деген тыянак чыгарууга болот.
Ишти кароонун алкагында С.А. Маркевичке Ишти кароо тартибинин 13-пунктунда каралган бардык укуктарды ишке ашыруу мүмкүнчүлүгү камсыз кылынган. Мындан тышкары, ага иш боюнча түшүндүрмө берүү, ошондой эле Келишимдин 76-беренесинин бузулушуна макул же макул эместиги боюнча пикири суралган.
Ишти кароо боюнча комиссия иш боюнча чогултулган далилдерге баа берип, П.И. Коховецтин күнөөсү тастыкталды жана анын аракети (аракетсиздиги) Келишимдин 76-беренесинин 6-пунктуна ылайык туура квалификацияланган деп эсептейт.
«Белмедпрепараттар» республикалык унитардык ишканасынын башкы директорунун коммерциялык маселелер боюнча орун басары кызматын ээлеген кызмат адамы М.Н. Кардымоновдун 2018-жылдын 22-октябрынан тартып («Белмедпрепараттар» республикалык унитардык ишканасынын 
2018-жылдын 22-октябрындагы № 668-к буйругу) 2019-жылдын 24-январына чейинки («Белмедпрепараттар» республикалык унитардык ишканасынын 2019-жылдын 24-январындагы № 45-к буйругу) мезгилдеги аракеттери (аракетсиздиги) «Белмедпрепараттар» республикалык унитардык ишканасынын уюштуруу (уставдык) документтерине, кызматтык нускамаларына жана эмгек келишимине ылайык «Белмедпрепараттар» республикалык унитардык ишканасынын кызмат адамы болуу менен бузуу мезгилинде ал Бирликтин монополияга каршы жөнгө салуу жана координацияны токтотуу чөйрөсүндөгү мыйзамдарынын жоболорун сактоо мүмкүнчүлүгүнө ээ болгон, бирок аларды сактоо боюнча зарыл жана жетиштүү чараларды кабыл алган эмес, буга байланыштуу М.Н. Кардымонов Келишимдин 76-беренесинин 6-пункту менен тыюу салынган аракеттерди (аракетсиздикти) жасады деген тыянак чыгарууга болот.
Ишти кароонун алкагында М.Н. Кардымоновго Ишти кароо тартибинин 13-пунктунда каралган бардык укуктарды ишке ашыруу мүмкүнчүлүгү камсыз кылынган. Мындан тышкары, ага иш боюнча түшүндүрмө берүү, ошондой эле Келишимдин 76-беренесинин бузулушуна макул же макул эместиги боюнча пикири суралган.
Ишти кароо боюнча комиссия иш боюнча чогултулган далилдерге баа берип, М.Н. Кардымоновдун күнөөсү тастыкталды жана анын аракети (аракетсиздиги) Келишимдин 76-беренесинин 6-пунктуна ылайык туура квалификацияланган деп эсептейт.
«Белмедпрепараттар» республикалык унитардык ишканасынын башкы директорунун коммерциялык маселелер боюнча орун басары кызматын ээлеген кызмат адамы В.А. Якубицкаянын 2015-жылдын 12-августунан («Белмедпрепараттар» республикалык унитардык ишканасынын 
2015-жылдын 18-августундагы № 650-к) 2018-жылдын 2-февралына чейинки («Белмедпрепараттар» республикалык унитардык ишканасынын 
2018-жылдын 2-февралындагы № 72-к) мезгилдеги аракеттери (аракетсиздиги) «Белмедпрепараттар» республикалык унитардык ишканасынын уюштуруу (уставдык) документтерине, кызматтык нускамаларына жана эмгек келишимине ылайык «Белмедпрепараттар» республикалык унитардык ишканасынын кызмат адамы болуу менен бузуу мезгилинде ал Бирликтин монополияга каршы жөнгө салуу жана координацияны токтотуу чөйрөсүндөгү мыйзамдарынын жоболорун сактоо мүмкүнчүлүгүнө ээ болгон, бирок аларды сактоо боюнча зарыл жана жетиштүү чараларды кабыл алган эмес, буга байланыштуу В.А. Якубицкая Келишимдин 76-беренесинин 6-пункту менен тыюу салынган аракеттерди (аракетсиздикти) жасады деген тыянак чыгарууга болот.
Ишти кароонун алкагында В.А. Якубицкаяга Ишти кароо тартибинин 13-пунктунда каралган бардык укуктарды ишке ашыруу мүмкүнчүлүгү камсыз кылынган. Мындан тышкары, ага иш боюнча түшүндүрмө берүү, ошондой эле Келишимдин 76-беренесинин бузулушуна макул же макул эместиги боюнча пикири суралган.
Ишти кароо боюнча комиссия иш боюнча чогултулган далилдерге баа берип, В.А. Якубицкаянын күнөөсү тастыкталды жана анын аракети (аракетсиздиги) Келишимдин 76-беренесинин 6-пунктуна ылайык туура квалификацияланган деп эсептейт.
«Белмедпрепараттар» республикалык унитардык ишканасынын аталган кызмат адамдары Келишимдин 76-беренесин бузууга макул же макул эместиги жөнүндө позициясын Комиссияга беришкен эмес.
Ошону менен бирге Евразия экономикалык бирлигинин Сотунун Коллегиясы 2023-жылдын 15-июнунда Чечим чыгарды (2023-жылдын 
16-июнундагы кириш № 10760 кат), аны кароонун жыйынтыгы боюнча Комиссия 2023-жылдын 7-сентябрында № 4 «Белмедпрепараттар» республикалык унитардык ишканасына атаандаштыктын жалпы эрежелерин бузуунун белгилерин камтыган аракеттерди (аракетсиздикти) токтотуунун зарылдыгы жөнүндө жана (же) мындай бузуу белгилеринин келип чыгышына өбөлгө болгон себептерди жана шарттарды жоюу жөнүндө жана мындай аракеттердин (аракетсиздиктин) кесепеттерин четтетүү боюнча чараларды көрүү жөнүндө эскертүү берген. 
2023-жылдын 10-октябрында «Белмедпрепараттар» республикалык унитардык ишканасы Комиссияга (2023-жылдын 10-октябрындагы кириш № 17759 кат) тастыктоочу документтерди тиркөө менен көрсөтүлгөн эскертүүнүн аткарылышы жөнүндө билдирди.
Өз кезегинде Комиссия «Белмедпрепараттар» республикалык унитардык ишканасы берген маалыматтын аныктыгын жана жетиштүүлүгүн текшерүүнүн жыйынтыгы боюнча бул эскертүү толук көлөмдө аткарылды деп эсептейт.
_____________
